1894

Árið **1894** (**MDCCCXCIV** í rómverskum tölum)

## Á Íslandi
* 26. janúar - Hið íslenska kvenfélag stofnað í Reykjavík.
* 30. maí - Þrír Vestmannaeyingar klifu Eldey í fyrsta sinn svo vitað sé.
* 13. september - Frídagur verslunarmanna haldinn hátíðlegur í fyrsta sinn í Reykjavík.
* 5. nóvember - Ísfélagið við Faxaflóa stofnað og kom það á fót fyrsta alvöru íshúsi Íslendinga. 
* 14. nóvember - Sjómannafélagið Báran stofnað í Reykjavík og er það yfirlett talið fyrsta íslenska verkalýðsfélagið.
* Alþingiskosningar voru haldnar.
* Alþingishúsgarðurinn var tilbúinn, einn fyrsti skrúðgarður landsins.
* Þorvaldur Thoroddsen varð heiðursdoktor við Kaupmannahafnarháskóla.

### Fædd
* 13. maí: Ásgeir Ásgeirsson, 2. forseti Íslands (d. 1972).
* 19. júlí - Guðmundur B. Hersir, íslenskur bakari og knattspyrnumaður (d. 1971).
* 20. júlí - Stefán Jóhann Stefánsson, stjórnmálamaður og forsætisráðherra (d. 1980).

### Dáin
* 2. janúar - Helgi Hálfdanarson, sálmaskáld og alþingismaður (f. 1826).
* 11. mars - Eggert Briem, sýslumaður (f. 1811).

## Erlendis
* 9. janúar - Fyrsta símaver opnar í  Lexington, Massachusetts.
* 1. mars - Konur fá að kjósa í sveitarstjórnarkosningum í Bretlandi. 
* 12. mars - Coca Cola var selt á flöskum í fyrsta sinn.
* 16. apríl - Knattspyrnufélagið Manchester City er stofnað. 
* 14. maí - Blackpool-turninn opnar fyrir gestum.
* 14. maí - Viktoría Bretadrottning opnar Manchester-skipaskurðinn og -bryggju. Manchester tengist þá við Írlandshaf en var áður ekki tengd við sjó.
* 23. júní - Alþjóðaólympíunefndin er stofnuð.
* 30. júní - Tower-brúin var opnuð í London.
* 6. júlí - Eldur brýst út í Kólumbusarheimssýningunni í Chicago og flestar byggingar þar eyðileggjast.
* 1. ágúst - Stríð brýst út milli Kínverja og Japana.
* 1. september - Skógareldar í Minnesota verða til þess að 450 láta lífið.
* 15. október - Dreyfus-málið. Franski herforinginn Alfred Dreyfus er handtekinn fyrir njósnir.
* 1. nóvember - Nikulás 2. tekur við keisaradómi í Rússlandi.
* 18. desember - Konur í Suður-Ástralíu verða þær fyrstu til að fá kosningarétt í heiminum. 
* 22. desember - Alfred Dreyfus er dæmdur sekur um landráð.
* Rudyard Kipling gefur út Frumskógarbókina (Jungle Book).
* Fyrstu lög um lágmarkslaun eru sett á Nýja-Sjálandi.
* Almanak Ólafs S. Thorgeirssonar kemur fyrst út í Winnipeg.
* Billboard-tónlistartímaritið var stofnað.
### Fædd
* 30. janúar - Boris 3. Búlgaríukonungur (d. 1943).
* 10. febrúar - Harold Macmillan, breskur stjórnmálamaður (d. 1986).
* 17. apríl - Nikita Krústsjov, aðalritari sovéska kommúnistaflokksins (d. 1971).
* 26. apríl - Rudolf Hess, þýskur stjórnmálamaður (d. 1987).
* 27. maí - Dashiell Hammett, bandarískur rithöfundur (d. 1961).
* 23. júní - Játvarður 8. Bretakonungur (d. 1972).
* 25. júlí - Gavrilo Princip, Bosníuserbneskur tilræðismaður (d. 1918).
* 26. júlí - Aldous Huxley, enskur rithöfundur (d. 1963).
* 14. október - E. E. Cummings, bandarískt skáld (d. 1962).

### Dáin
* 4. febrúar - Adolpe Sax, belgískur hljóðfærasmiður, fann upp saxófóninn (f. 1814).
* 20. mars - Lajos Kossuth, ungverskur stjórnmálamaður (f. 1802).
* 7. júní - Hassan 1., konungur Marokkó (f. 1836).
* 25. júní - Marie François Sadi Carnot, forseti Frakklands (f. 1837)
* 27. júní - Louis Pio, danskur sósíalistaleiðtogi (f. 1841).
* 1. nóvember - Alexander 3. Rússakeisari (f. 1845).
* 3. desember - Robert Louis Stevenson, skoskur rithöfundur (f. 1850).